**Informacije o inicijalnim razgovorima i potpisivanju Ugovora:**

Poštovani roditelji,

S primljenom djecom i roditeljima obavit će se inicijalni razgovor koji je obavezan dio upisa. Roditelji će biti obaviješteni o terminu razgovora.

Na inicijalni razgovor potrebno je doći s djetetom u pratnji oba roditelja, jer oba roditelja potpisuju Ugovor, (ukoliko nije moguće obavezan je jedan roditelj dok drugi dolazi na potpis naknadno) i sa sobom donijeti:

**OBAVEZNA DOKUMENTACIJA**

* Svu dokumentaciju koju ste priložili prilikom predavanja zahtjeva za upis djeteta putem aplikacije E-upisi
* Potvrdu od pedijatra o obavljenom sistematskom pregledu djeteta
* Potvrdu o obavljenom pregledu stomatologa ili zubnu putovnicu
* Kopiju knjižice imunizacije/karton cijepljenja
* Kopiju zdravstvene iskaznice
* Eventualnu medicinsku dokumentaciju
* Popunjen i potpisan obrazac **UPITNIK-UPIS**
* Popunjenu i potpisanu **Izjavu o dovođenju/odvođenju djeteta**
* Popunjenu i potpisanu **Privolu roditelja za fotografiranje/snimanje djeteta (gdpr)**

!Obrasci se mogu preuzeti na mrežnim stranicama DV Koraci u rubrici Roditelji – Dokumenti!

Nakon što je obavljen razgovor i donesena sva tražena dokumentacija potpisuje se Ugovor o ostvarivanju programa ranog i predškolskog odgoja i obrazovanja za dijete, kojeg potpisuju oba roditelja (i u slučaju jednoroditeljskih obitelji ukoliko su oba roditelja skrbnici).

Ukoliko se roditelj ne odazove na inicijalni razgovor i ne obavijesti o nedolasku, smatrat će se da je odustao od upisa.

Upisno povjerenstvo DV Koraci